**TRIUMFLAND SAGA LITSENTSILEPING**

Käesolev litsentsileping (**Leping**) on sõlmitud [●].[●].2021 järgmiste poolte vahel:

**KLIENT**

Nimi: **Tartu linn**

Registrikood: **75006546**

Struktuuriüksus: **Tartu Linnavalitsuse haridusosakond**

Esindaja: **Riho Raave**

**Osakonna juhataja**

Esindusõigus: **Tartu linna põhimäärus § 20 lg 7**

Asukoht: **Raekoja plats 12**

**51004 Tartu**

Sidevahendid: **7361 440**

**LITSENTSIANDJA**

Litsentsiandja nimi: **Triumf Research OÜ**

Registrikood: **14410440**

Aadress: **Kannikese 33-1, Tartu, Tartu maakond, 50408**

Esindaja: **Juhatuse liige Kadri Haljas**

edaspidi nimetatud ka eraldi **Pool** või ühiselt **Pooled**

Võttes arvesse, et:

1. Litsentsiandja on arendanud 7-12 aastastele lastele suunatud tervisemängu Triumfland Saga, mis on mõeldud laste vaimse heaolu toetamiseks (**Tervisemäng**);
2. Klient on kohalik omavalitsus, kes soovib saada Tervisemängu kasutamise litsentsi, et võimaldada Tervisemängu mängimist I ja II kooliastmes õppivatel lastel, kes õpivad koolides, mis asuvad Tartu linnas (**Koolid**).

Sellest tulenevalt on Pooled käesolevaga kokku leppinud alljärgnevas:

1. **lepingu ese**
   1. Litsentsiandja annab Kliendile Lepingus sätestatud tingimustel Tervisemängu lihtlitsentsi, koos all-litsentsi andmise õigusega Koolidele (**Litsents**). Klient kohustub Litsentsiandjale maksma litsentsitasu.
   2. Alates Lepingu jõustumisest kehtib Litsents 9 kuud.
   3. Litsentsi alusel saab Klient Koolidele võimaldada Triumfland Saga tervisemängu kasutamise ning ligipääsu kasutajate haldussüsteemile.
   4. Koolidel on õigus oma õpilastele läbi Litsentsiandja poolt loodud kasutajate haldussüsteemi anda ligipääs Triumfland Saga tervisemängule. Klient määrab omavalitsuse keskse haldussüsteemi administraatori, kes lisab teised lastega töötavad spetsialistid (kasutajad) haldussüsteemi. Kasutajad saavad haldussüsteemi lisada lõppkasutajate (lapsed) meiliaadressid, näha kui paljudele lastele on ligipääs tagatud ning kui palju on arvuliselt vaimset tervist toetavat lahendust kasutamas.
   5. Litsentsiandja võimaldab lõppkasutajale ligipäästu Tervisemängu Triumfland Saga rakendusele läbi Google Play (<https://play.google.com/store/apps/details?id=com.triumfgamification.app.open>) või App Store poe (<https://apps.apple.com/ee/app/triumfland-saga/id1510345268>).
2. **litsentsiandja ÕIGUSED JA KOHUSTUSED**
   1. Litsentsiandja annab Kliendile Tervisemängu pakkumiseks I ja II kooliastme lastele vajalikku informatsiooni, dokumente ja juhiseid.
   2. Litsentsiandjal on õigus kasutada Kliendi nime ja logo enda turundusmaterjalides ning avalikus kommunikatsioonis.
3. **kliendi ÕIGUSED JA KOHUSTUSED**
   1. Litsents annab Kliendile õiguse:
      1. Kasutada Tervisemängu Lepingu punktides 1.3. ja 1.4. nimetatud viisil.
   2. Klient kinnitab, et on teadlik, et Litsents võib kasutada üksnes Lepingu punktides 1.3 ja 1.4 nimetatud viisil. Litsentsi andmisega ei anna Litsentsiandja Kliendile üle mistahes autori õigusi, sh. säilib Litsentsiandjal õigus teostada kõiki Tervisemängu varalisi ja litsentseeritavaid isiklikke autoriõiguseid omal äranägemisel.
   3. Klient kohustub viivitamatult teavitama Litsentsiandjat kõigist asjaoludest, mis mõjutavad Kliendi lepinguliste kohustuste täitmist ning mille vastu Litsentsiandjal on või võib olla äratuntav huvi.
   4. Klient peab teatama Tervisemängu lepingutingimustele mittevastavusest Litsentsiandjale hiljemalt 7 päeva jooksul pärast seda, kui ta Tervisemängu lepingutingimustele mittevastavusest teada sai või pidi teada saama. Klient peab sama tähtaja jooksul piisavalt täpselt kirjeldama Tervisemängu lepingutingimustele mittevastavust.
   5. Klient on kohustatud määrama Tervisemängu kasutajate haldussüsteemile administraatori ning seeläbi tagama kasutajate registreeringute haldamise ja ligipääsuõiguste andmise läbi kasutajate haldussüsteemi.
   6. Kliendil on õigus kasutada Litsentsiandja nime ja logo enda turundusmaterjalides ning avalikus kommunikatsioonis.
4. **ISIKUANDMETE KAITSE PÕHIMÕTTED**

4.1 Litsentsiandja kinnitab, et kasutab tervisemänguga liitumiseks ja selle kasutamisel kogutavad andmeid vaid teenusetingimustes ja privaatsuseeskirjades sätestatud mahus, eesmärkidel ja viisil.

4.2 Klient kinnitab, et võimaldab tervisemängule ligipääsu noorematele kui 13-aastastele lastele vaid lapse seadusliku esindaja nõusolekul.

4.3 Lisaks privaatsuseeskirjades sisalduvale kinnitab litsentsiandja, et kliendi määratud administraatoritel ja kasutajatel puudub ligipääs lõppkasutajate sisselogimise, mängusiseste- ja logiandmetele.

4.4 Privaatsuseeskirjade muutmisel kohustub litsentsiandja sellest eelnevalt 3 päeva jooksul teavitama kliendi määratud haldussüsteemi administraatorit. Lepingule on lisatud selle sõlmimise hetkel kehtinud litsentsiandja teenusetingimused ja privaatsuseeskirjad.

1. **litsentsitasu**
   1. Klient tasub Litsentsi kasutusõiguse eest litsentsitasu 34 166.67 eurot (ühekordne makse) („Litsentsitasu“). Litsentsitasule lisandub käibemaks summas 6833.33 eurot.
   2. Klient maksab Litsentsitasu vastavalt Litsentsiandja poolt esitatud arvetele ja Litsentsiandja poolt määratud arvelduskontole.
   3. Litsentsiandja esitab Kliendile arve hiljemalt 14 päeva jooksul lepingu allkirjastamisest. Klient on kohustatud tasuma arve 14 päeva jooksul alates selle kättetoimetamisest.
   4. Lepingus kirjeldatud maksekohustuse täitmisega viivitamise korral kohustub Klient tasuma viivist 0,05 % tasumata summast päevas.
2. **LEPINGU lõpetamine**
   1. Mõlemal Poolel on õigus igal ajal Leping ilma põhjuseta üles öelda, teatades sellest teisele Poolele kirjalikku taasesitamist võimaldavas vormis ette vähemalt 30 kalendripäeva.
   2. Juhul kui Litsentsiandja ei täida oma lepingulisi kohustusi või ei täida oma kohustusi nõuete kohaselt (**rikkumine**) ja kui Litsentsiandja ei kõrvalda rikkumist 10 tööpäeva jooksul alates Kliendi kirjalikku taasesitamist võimaldavas vormis edastatud teate kättesaamisist, siis on Kliendil on õigus Leping ennetähtaegselt üles öelda.
   3. Litsentsiandjal on õigus Leping üles öelda juhul, kui Klient rikub oluliselt Lepingut. Oluliseks rikkumiseks loetakse muuhulgas seda, kui Klient viivitab Lepingus ettenähtud Tasu maksmisega enam kui 14 päeva.
   4. Lepingu ülesütlemine toimub sellekohase kirjaliku teate saatmisega teisele Poolele.
3. **VÄÄRAMATU JÕUD**
   1. Pooled vabanevad Lepingust tulenevate ja sellega seotud kohustuste täitmisest osaliselt või täielikult, kui seda takistab vääramatu jõud, kusjuures Pooled on kohustatud rakendama kõiki meetmeid, et ära hoida teisele Poolele kahju tekitamine ja tagada võimalikult suures ulatuses Lepingu täitmine. Vääramatu jõu esinemine peab olema tõendatud selle Poole poolt, kes soovib viidata nimetatud asjaoludele kui alusele, et vabaneda seadusest tulenevast ja/või Lepingus sätestatud vastutusest endale Lepinguga võetud kohustuste mittetäitmise või mittevastava täitmise eest. Vääramatuks jõuks ei ole Lepingu tähenduses Poole majandusliku olukorra muutus, halvad ilmastikuolud, hinnatõus, puhkus, pankrot ega ka pankrotihoiatus või hagi tagamine. Vääramatu jõu mõiste sisustamisel lähtuvad Pooled Võlaõigusseaduses sätestatust.
   2. Vääramatu jõu esinemisest tuleb teist Poolt viivitamatult kirjalikku taasesitamist võimaldavas vormis informeerida.
   3. Vääramatu jõu esinemisel lepivad Pooled kokku Litsentsiandja tähtaegade muutmises nimetatud asjaolude esinemise perioodi võrra. Vääramatu jõu esinemisel kestusega üle kahe kalendrikuu on Pooltel õigus Leping üles öelda.
4. **KONFIDENTSIAALSUS**
   1. Lepingu sisu ja Lepingu alusel ja täitmise käigus saadud informatsioon Poole ärisaladuse kohta on konfidentsiaalne ning ei kuulu avaldamisele kolmandatele isikutele, va seaduses või Lepingus sätestatud juhtudel.
   2. Konfidentsiaalsuskohustuse rikkumiseks ei peeta Poole poolt teabe avaldamist punktide 2.2. ja 3.6. alusel.
   3. Konfidentsiaalsuskohustust rikkunud Pool hüvitab teisele Poolele rikkumisega tekitatud kahju. Pool vastutab kõigi oma töötajate või teiste oma majandus- ja kutsetegevuses kasutatavate isikute poolse konfidentsiaalsuskohustuse rikkumise eest ning kohustub tekitatud kahju hüvitama.
   4. Pool on kohustatud täitma konfidentsiaalsuskohustust Lepingu kehtivuse ajal ja 5 aastat pärast Lepingu lõppemist.
5. **vastutus**
   1. Litsentsiandja vastus on käesoleva Lepingu rikkumise eest igal Lepingu kehtivuse aastal piiratud Kliendi poolt 1 aasta jooksul makstud tasu suurusega. Vastutuse piirang ei kohaldu tahtlikele ega raskest hooletusest põhjustatud rikkumistele.
6. **LÕPPSÄTTED**
   1. Kui Pooled töötlevad seoses Tervisemängu võimaldamisega koolilastele isikuandmeid või saavad isikuandmed Pooltele teatavaks, on mõlemad Pooled kohustatud järgima vastutavale töötlejale õigusaktides sätestatud nõudeid isikuandmete töötlemiseks
   2. Leping jõustub selle allkirjastamisel mõlema Poole poolt.
   3. Lepingu sõlmimisega kaotavad siduva jõu mistahes muud tahteavaldused, mida Pooled on teinud Lepingu ettevalmistamise käigus.
   4. Pooled edastavad kõik Lepinguga seotud teated e-posti teel Lepingu punktis 10.8. märgitud e-posti aadressidel.
   5. Lepingu punktis 10.8. aadressi ja kontaktandmete muutusest on Pool kohustatud koheselt informeerima teist Poolt kirjalikku taasesitamist võimaldavas vormis.
   6. Lepingu muudatused vormistatakse kirjalikult ja kehtivad üksnes siis, kui need on allkirjastatud Poolte poolt. Kirjaliku vorminõude järgimata jätmisel on kokkulepe tühine.
   7. Lepingule kohaldatakse Eesti õigust. Lepingust tulenevad või sellega seotud nõuded esitatakse Tartu Maakohtule.
   8. Lepinguga seonduvate küsimuste puhul on Pooled määranud järgmised kontaktisikud:

Litsentsiandja: Kadri Haljas, kadri@triumf.health, 55610896

[*kontaktisiku nimi, e-post, telefon*]

Klient: Riho Raave, riho.raave@tartu.ee, 525 4452

[*kontaktisiku nimi, e-post, telefon*]

Haldussüsteemi administraator: Hedy Vahimets, hedy.vahimets@tugiteenused.tartu.ee, 746 1000

[*kontaktisiku nimi, e-post, telefon*]

**KLIENT LITSENTSIANDJA**

Riho Raave  Kadri Haljas

/*allkirjastatud digitaalselt*/ /*allkirjastatud digitaalselt*